Diari Oficial de la Generalitat Valenciana


Sumari del DOGV 3147, del 22-12-1997 (1997/12420)

Suspensió de l'atorgament de llicències de parcel·lació de terrenys, edificació i demolició en la zona fins ara classificada en sòl urbà com a sòl dotacional per a equipament comunitari amb les zones verdes annexes la ubicació de les quals està delimitada per la confluència del col·legi de EGB de la localitat i la part posterior de l'avinguda dels Àngels.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3147

Data del DOGV
:   22-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12057


Organisme emissor
:   Ajuntament de Sant Mateu

Tipus de document
:   Anunci

Suspensió de l'atorgament de llicències de parcel·lació de terrenys, edificació i demolició en la zona fins ara classificada en sòl urbà com a sòl dotacional per a equipament comunitari amb les zones verdes annexes la ubicació de les quals està delimitada per la confluència del col·legi de EGB de la localitat i la part posterior de l'avinguda dels Àngels. [97/M12823]
  
El Ple de l'Ajuntament de Sant Mateu, en sessió del dia 28 de novembre de 1997, va adoptar entre altres l'acord de procedir a l'aprovació de la proposta d'Alcaldia que té com a part dispositiva la següent:
  
"Suspendre l'atorgament de llicències de parcel·lació de terrenys, edificació i demolició en la zona fins ara classificada en sòl urbà com a sòl dotacional per a equipament comunitari amb les zones verdes annexes la ubicació de les quals està delimitada per la confluència del col·legi de EGB de la localitat i la part posterior de l'avinguda dels Àngels, proponent-se la suspensió per termini d'un any per a procedir a l'estudi de la reforma dels usos assignats a la dita zona després d'haver-se traslladat el sòl dotacional escolar a la zona annexa a l'institut pel propi interés de la Conselleria de Cultura, Educació i Ciència en l'ampliació d'aquest i havent-se procedit, de conformitat amb això, a l'aprovació del pla especial per a l'obtenció de sòl dotacional en sòl no urbanitzable per a equipament comunitari que possibilitarà la dita ampliació de l'institut, quedant descartada l'ampliació en la zona prevista fins a aquests moments, annexa al col·legi de EGB de la localitat; per la qual cosa es proposa que s'inicie l'estudi de la reforma dels usos que estableix l'actual normativa en la dita àrea, proponent-se igualment la publicació del present acord en el Diari Oficial de la Generalitat Valenciana, en un periòdic dels de major circulació de la província i al tauler d'anuncis de l'Ajuntament, adjuntant-se com a annex la zona on es proposa la suspensió de l'atorgament de llicències."
  
Contra el present acord, que posa fi a la via administrativa, podran els interessats interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana amb seu a València, en el termini de dos mesos, comptats des del dia en què tinga lloc la publicació de la present resolució, segons el que disposen els articles 52 i 108 de la Llei 7/1985, de 2 d'abril, Reguladora de les Bases de Règim Local (BOE 80/03.04.85), articles 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, article 52 i següents de la Llei Reguladora de la Jurisdicció Contenciosa Administrativa, de 27 de desembre de 1956, sense perjudici d'utilitzar qualsevol altre recurs que es considere convenient.
  
Segons el que disposa l'article 110, apartat 3, i la disposició addicional 11, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la interposició del recurs contenciós administratiu requerirà la comunicació prèvia a l'òrgan que va dictar l'acte impugnat.